CELEX: 32021D1196
Language: lv
Date: 2021-07-19 00:00:00
Title: Komisijas Īstenošanas lēmums (ES) 2021/1196 (2021. gada 19. jūlijs), ar ko Īstenošanas lēmumu (ES) 2020/167 groza attiecībā uz saskaņotajiem standartiem konkrētām radioiekārtām, kas attiecas uz zemes un sienu zondēšanas radionoteikšanas ierīcēm, radiofrekvenču identificēšanas iekārtām, radioiekārtām dzelzceļa Euroloop sistēmām, tīklā savienotām maza darbības attāluma ierīcēm, bezvadu rūpnieciskiem lietojumiem un platjoslas sakaru radiolīnijām kuģiem un atkrastes iekārtām

20.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 258/53
               
            
         KOMISIJAS ĪSTENOŠANAS LĒMUMS (ES) 2021/1196
         (2021. gada 19. jūlijs),
         ar ko Īstenošanas lēmumu (ES) 2020/167 groza attiecībā uz saskaņotajiem standartiem konkrētām radioiekārtām, kas attiecas uz zemes un sienu zondēšanas radionoteikšanas ierīcēm, radiofrekvenču identificēšanas iekārtām, radioiekārtām dzelzceļa Euroloop sistēmām, tīklā savienotām maza darbības attāluma ierīcēm, bezvadu rūpnieciskiem lietojumiem un platjoslas sakaru radiolīnijām kuģiem un atkrastes iekārtām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/53/ES (2) 16. pantu radioiekārtas, kas atbilst saskaņotajiem standartiem vai to daļām, kuru atsauces ir publicētas Eiropas Savienības Oficiālajā Vēstnesī, uzskata par atbilstošām minētās direktīvas 3. pantā izklāstītajām pamatprasībām, kuras aptver minētie standarti vai to daļas.
                  
               
                     (2)
                  
                  
                     Ar Īstenošanas lēmumu C(2015) 5376 (3) Komisija uzdeva Eiropas Elektrotehnikas standartizācijas komitejai (CENELEC) un Eiropas Telesakaru standartu institūtam (ETSI) Direktīvas 2014/53/ES īstenošanas vajadzībām sagatavot un pārskatīt saskaņotos standartus par radioiekārtām (“pieprasījums”).
                  
               
                     (3)
                  
                  
                     Pamatojoties uz pieprasījumu, ETSI izstrādāja saskaņoto standartu EN 303 258 V1.1.1 bezvadu rūpnieciskiem lietojumiem.
                  
               
                     (4)
                  
                  
                     Pamatojoties uz pieprasījumu, ETSI pārskatīja saskaņotos standartus EN 30 2066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 un EN 303 276 V1.1.1, uz kuriem atsauces ir publicētas Eiropas Savienības Oficiālā Vēstneša C sērijā (4). Tā rezultātā attiecīgi tika pieņemti saskaņotie standarti EN 302 066 V2.2.1 zemes un sienu zondēšanas radio ierīcēm, EN 302 208 V3.3.1 radiofrekvenču identificēšanas iekārtām, EN 302 609 V2.2.1 radioiekārtām dzelzceļa Euroloop sistēmām, EN 303 204 V3.1.1 tīklā savienotām maza darbības attāluma ierīcēm un EN 303 276 V1.2.1 platjoslas sakaru radiolīnijām kuģiem un atkrastes iekārtām.
                  
               
                     (5)
                  
                  
                     Komisija kopā ar CEN ir izvērtējusi, vai minētie standarti atbilst šim pieprasījumam.
                  
               
                     (6)
                  
                  
                     Saskaņotie standarti EN 303 204 V3.1.1 un EN 303 276 V1.2.1 atbilst pamatprasībām, kuras bija paredzēts aptvert un kuras noteiktas Direktīvā 2014/53/ES. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem standartiem.
                  
               
                     (7)
                  
                  
                     Saskaņotais standarts EN 302 066 V2.2.1 tā 6.2.5. punkta devītās daļas pēdējā teikumā un 6.2.5. punkta desmitajā un vienpadsmitajā daļā ļauj subjektīvi interpretēt un definēt specifikācijas, kas noteiktas minētajā saskaņotajā standartā. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (8)
                  
                  
                     Eiropas Pasta un telekomunikāciju administrāciju konferences Ieteikumā 74-01 par nevēlamām emisijām neīsto izstarojumu apgabalā (EPP Ieteikums 74-01 (2019)) ir noteiktas prasības radiofrekvenču spektra efektīvai izmantošanai. EPP Ieteikuma 74-01 (2019) 6. tabulā noteikts, ka aizsardzībai jābūt līdz 694 MHz frekvenču diapazona robežai. Saskaņotā standarta EN 302 208 V3.3.1 2. tabula nav saskaņota ar EPP Ieteikumu 74-01, jo minētajā tabulā norādītā robežvērtība atšķiras no EPP Ieteikumā 74-01(2019) norādītās robežvērtības. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (9)
                  
                  
                     Saskaņotajā standartā EN 302 609 V2.2.1 3. tabulā ir neatbilstības attiecībā uz mērījumu uztvērēja frekvenču diapazoniem. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (10)
                  
                  
                     Saskaņotā standarta EN 303 258 V1.1.1 4.2.8.2, 4.2.9.3 un 4.2.10.3. punktā nav paredzētas testēšanas metodes, ar kurām pierādīt atbilstību minētajos punktos noteiktajām specifikācijām. Tādēļ atsauce uz minēto saskaņoto standartu Eiropas Savienības Oficiālajā Vēstnesī būtu jāpublicē ar ierobežojumu.
                  
               
                     (11)
                  
                  
                     Komisijas Īstenošanas lēmuma (ES) 2020/167 (5) I pielikumā ir uzskaitītas atsauces uz saskaņotajiem standartiem, uz kuru pamata prezumē atbilstību Direktīvai 2014/53/ES, bet minētā īstenošanas lēmuma II pielikumā ir uzskaitītas atsauces uz saskaņotajiem standartiem, uz kuru pamata prezumē atbilstību Direktīvai 2014/53/ES ar ierobežojumu. Lai nodrošinātu, ka atsauces uz saskaņotajiem standartiem, kas izstrādāti Direktīvas 2014/53/ES vajadzībām, ir uzskaitītas vienā tiesību aktā, atsauce uz standartiem EN 303 204 V3.1.1 un EN 303 276 V1.2.1 būtu jāiekļauj Īstenošanas lēmuma (ES) 2020/167 I pielikumā un atsauces uz standartiem EN 302 066 V2.2.1, EN 302 208 V3.3.1, EN 302 609 V2.2.1 un EN 303 258 V1.1.1 būtu jāiekļauj minētā īstenošanas lēmuma II pielikumā.
                  
               
                     (12)
                  
                  
                     Tāpēc atsauces uz saskaņotajiem standartiem EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 un EN 303 276 V1.1.1 no Eiropas Savienības Oficiālā Vēstneša C sērijas (6) ir jāsvītro, jo tās ir pārskatītas. Īstenošanas lēmuma (ES) 2020/167 III pielikumā ir norādītas atsauces uz Direktīvas 2014/53/ES īstenošanas vajadzībām izstrādātajiem saskaņotajiem standartiem, kuras no Eiropas Savienības Oficiālā Vēstneša C sērijas tiek atsauktas. Tāpēc ir lietderīgi šīs atsauces iekļaut minētajā pielikumā.
                  
               
                     (13)
                  
                  
                     Lai ražotājiem dotu pietiekami ilgu laiku sagatavoties saskaņoto standartu EN 302 066 V2.2.1, EN 302 208 V3.3.1, EN 302 609 V2.2.1, EN 303 204 V3.1.1 un EN 303 276 V1.2.1 piemērošanai, atsauču uz saskaņotajiem standartiem EN 302 066-2 V1.2.1, EN 302 208 V3.1.1, EN 302609 V2.1.1, EN 303204 V2.1.2 un EN 303276 V1.1.1 atsaukšana ir jāatliek.
                  
               
                     (14)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, standarta ievērošana ļauj izdarīt pieņēmumu par atbilstību attiecīgajām Savienības saskaņošanas tiesību aktos noteiktajām pamatprasībām. Tādēļ šai regulai būtu jāstājas spēkā steidzamības kārtā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2020/167 groza šādi:
            
                        1)
                     
                     
                        lēmuma I pielikumu groza saskaņā ar šā lēmuma I pielikumu;
                     
                  
                        2)
                     
                     
                        lēmuma II pielikumu groza saskaņā ar šā lēmuma II pielikumu;
                     
                  
                        3)
                     
                     
                        lēmuma III pielikumu groza saskaņā ar šā lēmuma III pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            
         
         
            Briselē, 2021. gada 19. jūlijā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/53/ES (2014. gada 16. aprīlis) par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).
         
            (3)  Komisijas Īstenošanas lēmums C(2015) 5376 final (2015. gada 4. augusts) par standartizācijas pieprasījumu Eiropas Elektrotehnikas standartizācijas komitejai un Eiropas telesakaru standartu institūtam attiecībā uz radioiekārtām, īstenojot Eiropas Parlamenta un Padomes Direktīvu 2014/53/ES.
         
            (4)  OV C 326, 14.9.2018., 114. lpp.
         
         
            (5)  Komisijas Īstenošanas lēmums (ES) 2020/167 (2020. gada 5. februāris) par saskaņotajiem radioiekārtu standartiem, kas izstrādāti Eiropas Parlamenta un Padomes Direktīvas 2014/53/ES īstenošanas vajadzībām (OV L 34, 6.2.2020., 46. lpp.).
         
            (6)  OV C 326, 14.9.2018., 114. lpp.
         
      
      
         
            I PIELIKUMS
            Īstenošanas lēmuma (ES) 2020/167 I pielikumam pievieno šādas rindas:
            
               
                           Nr.
                        
                        
                           Atsauce uz standartu
                        
                     
                           “10.
                        
                        
                           EN 303204 V3.1.1
                           Stacionāras maza darbības attāluma ierīces (SRD) datu tīklos. Radioiekārtas, ko lieto 870 MHz līdz 876 MHz frekvenču joslā, ar jaudu līdz 500 mW e.r.p. Saskaņotais standarts par piekļuvi radiofrekvenču spektram
                        
                     
                           11.
                        
                        
                           EN 303276 V1.2.1
                           Jūras platjoslas radiolīnija, kas darbojas 5 852  MHz līdz 5 872  MHz un/vai 5 880  MHz līdz 5 900  MHz frekvenču diapazonā kuģiem un atkrastes iekārtām, kas iesaistītas saskaņotā darbībā. Saskaņotais standarts par piekļuvi radiofrekvenču spektram.”
                        
                     
         
      
      
         
            II PIELIKUMS
            Īstenošanas lēmuma (ES) 2020/167 II pielikumā pievieno šādas rindas:
            
               
                           Nr.
                        
                        
                           Atsauce uz standartu
                        
                     
                           “10.
                        
                        
                           EN 302066 V2.2.1
                           Maza darbības attāluma ierīces (SRD). Pamatu un sienu zondēšanas radionoteikšanas (GPR/WPR) ierīces. Saskaņotais standarts par piekļuvi radiofrekvenču spektram.
                           
                              Piezīme. Atbilstība šim saskaņotajam standartam neprezumē atbilstību Direktīvas 2014/53/ES 3. panta 2. punktā noteiktajai pamatprasībai, ja piemēro jebko no turpmāk uzskaitītā:
                           
                                       —
                                    
                                    
                                       šā standarta 6.2.5. punkta devītās daļas teikumu “Emisijas mērījumiem varētu izmantot arī divkonusu konstrukcijas un logoperiodisko vibratorantenu (ko parasti dēvē par “logoperiodiku”) kombināciju, lai pilnībā aptvertu 30 MHz līdz 1 000  MHz diapazonu”;
                                    
                                 
                                       —
                                    
                                    
                                       minētā standarta 6.2.5. punkta desmito daļu;
                                    
                                 
                                       —
                                    
                                    
                                       minētā standarta 6.2.5. punkta vienpadsmito daļu.
                                    
                                 
                     
                           11.
                        
                        
                           EN 302208 V3.3.1
                           Radiofrekvenču identificēšanas iekārtas, kas darbojas joslā no 865 MHz līdz 868 MHz ar jaudas līmeni līdz 2 W un joslā no 915 MHz līdz 921 MHz ar jaudas līmeni līdz 4 W. Saskaņotais standarts par piekļuvi radiofrekvenču spektram.
                           
                              Piezīme. Lai varētu prezumēt atbilstību Direktīvas 2014/53/ES 3. panta 2. punktā noteiktajai pamatprasībai, šā saskaņotā standarta 2. tabulā robežvērtību “692 MHz” aizstāj ar šādu: “694 MHz”.
                        
                     
                           12.
                        
                        
                           EN 302609 V2.2.1
                           Maza darbības attāluma ierīces (SRD). Radioiekārtas Euroloop sakaru sistēmām. Saskaņotais standarts par piekļuvi radiofrekvenču spektram.
                           
                              Piezīme. Atbilstības prezumpcijas nolūkā Direktīvas 2014/53/ES 3. panta 2. punktā noteiktajai pamatprasībai:
                           
                                       —
                                    
                                    
                                       šā saskaņotā standarta 3. tabulas otrajā rindā ierobežojumu “29 090  MHz” lasa kā “27 090  MHz”;
                                    
                                 
                                       —
                                    
                                    
                                       šā saskaņotā standarta 3. tabulas trešajā rindā ierobežojumu “29 100  MHz” lasa kā “27 100  MHz”.
                                    
                                 
                     
                           13.
                        
                        
                           EN 303258 V1.1.1
                           Bezvadu rūpnieciskie lietojumi (WIA). Iekārtas, kas darbojas 5 725  MHz līdz 5 875  MHz frekvenču diapazonā, ar jaudas līmeni līdz 400 mW. Saskaņotais standarts par piekļuvi radiofrekvenču spektram.
                           
                              Piezīme. Atbilstība šim saskaņotajam standartam neprezumē atbilstību pamatprasībai, kas noteikta Direktīvas 2014/53/ES 3. panta 2. punktā, ja nav izmantotas atbilstošas testēšanas metodes, lai apliecinātu atbilstību šā saskaņotā standarta 4.2.8.2, 4.2.9.3 un 4.2.10.3 punktam.”
                        
                     
         
      
      
         
            III PIELIKUMS
            Īstenošanas lēmuma (ES) 2020/167 III pielikumam pievieno šādas rindas:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “17.
                        
                        
                           EN 302066-2 V1.2.1
                           Elektromagnētiskā saderība un radiofrekvenču spektra jautājumi (ERM). Pamatu un sienu zondēšanas radaru GPR/WPR attēlu veidošanas sistēmas. 2. daļa. Saskaņotais Eiropas standarts (EN), kas atbilst R&TTE Direktīvas 3.2. punkta pamatprasībām
                        
                        
                           2023. gada 20. janvāris
                        
                     
                           18.
                        
                        
                           EN 302208 V3.1.1
                           Radiofrekvenču identificēšanas iekārtas, kas darbojas joslā no 865 MHz līdz 868 MHz ar jaudas līmeni līdz 2 W un joslā no 915 MHz līdz 921 MHz ar jaudas līmeni līdz 4 W. Saskaņotais standarts, kas aptver Direktīvas 2014/53/ES 3. panta 2. punkta pamatprasības.
                        
                        
                           2023. gada 20. janvāris
                        
                     
                           19.
                        
                        
                           EN 302609 V2.1.1
                           Maza darbības attāluma ierīces (SRD). Radioiekārtas Euroloop sakaru sistēmām. Saskaņotais standarts par piekļuvi radiofrekvenču spektram.
                        
                        
                           2023. gada 20. janvāris
                        
                     
                           20.
                        
                        
                           EN 303204 V2.1.2
                           Tīklā savienotas maza darbības attāluma ierīces (SRD). Radioiekārtas, ko lieto 870 MHz līdz 876 MHz frekvenču joslā, ar jaudu līdz 500 mW. Saskaņotais standarts, kas aptver Direktīvas 2014/53/ES 3. panta 2. punkta pamatprasības.
                        
                        
                           2023. gada 20. janvāris
                        
                     
                           21.
                        
                        
                           EN 303276 V1.1.1
                           Jūras platjoslas radiolīnija, kas darbojas 5 852  MHz līdz 5 872  MHz un/vai 5 880  MHz līdz 5 900  MHz frekvenču diapazonā kuģiem un atkrastes iekārtām, kas iesaistītas saskaņotā darbībā. Saskaņotais standarts, kas aptver Direktīvas 2014/53/ES 3. panta 2. punkta pamatprasības.
                        
                        
                           2023. gada 20. janvāris”